CELEX: 62010CN0225
Language: et
Date: 2010-05-10 00:00:00
Title: Kohtuasi C-225/10: Eelotsusetaotlus, mille on esitanud Sozialgericht Nürnberg (Saksamaa) 10. mail 2010 — Juan Perez Garcia, Jose Arias Neira, Fernande Barrera Castro, Jose Bernal Fernandez’i õigusjärglane Dolores Verdun Espinosa versus Familienkasse Nürnberg

14.8.2010   
            
            
               ET
            
            
               Euroopa Liidu Teataja
            
            
               C 221/17
            
         Eelotsusetaotlus, mille on esitanud Sozialgericht Nürnberg (Saksamaa) 10. mail 2010 — Juan Perez Garcia, Jose Arias Neira, Fernande Barrera Castro, Jose Bernal Fernandez’i õigusjärglane Dolores Verdun Espinosa versus Familienkasse Nürnberg
   (Kohtuasi C-225/10)
   ()
   2010/C 221/27
   Kohtumenetluse keel: saksa
   
      Eelotsusetaotluse esitanud kohus
   
   Sozialgericht Nürnberg
   
      Põhikohtuasja pooled
   
   
      Kaebuse esitajad: Juan Perez Garcia, Jose Arias neira, Fernande Barrera Castro, Jose Bernal Fernandez’i õigusjärglane Dolores Verdun Espinosa
   
      Vastustaja: Familienkasse Nürnberg
   
      Eelotsuse küsimused
   
   
               1.
            
            
               Kas nõukogu määruse (EMÜ) nr 1408/71 (1) artikli 77 lõike 2 punkti b alapunkti i tuleb tõlgendada nii, et endine töökohariik ei pea tagama peretoetusi mitme liikmesriigi õigusaktide alusel vanadus- või invaliidsuspensioni, tööõnnetus- või kutsehaiguspensioni saavatele isikutele, kelle on õigus saada pensioni endise töökohariigi õigusnormide alusel (õigus saada pensioni siseriiklike õigusnormide alusel), kui asjaomase isiku elukohariigis on küll ette nähtud võrreldav suurem hüvitis, kuid seda ei ole võimalik saada koos teise hüvitisega, mille kasuks asjassepuutuv isik valikuvõimalust kasutades otsustas?
            
         
               2.
            
            
               Kas määruse (EMÜ) nr 1408/71 artikli 78 lõike 2 punkti b alapunkti i tuleb tõlgendada nii, et kui fiktiivne õigus saada orvupensioni rajaneb endise töökohariigi õigusnormidel (võimalik õigus saada pensioni siseriiklike õigusnormide alusel), siis endine töökohariik ei pea tagama peretoetust surnud töötaja või füüsilisest isikust ettevõtja, kelle suhtes kehtisid mitme liikmesriigi õigusaktid, orvule, kelle elukohariigis on küll ette nähtud võrreldav suurem hüvitis, kuid seda ei ole võimalik saada koos teise hüvitisega, mille kasuks asjassepuutuv isik valikuvõimalust kasutades otsustas?
            
         
               3.
            
            
               Kas eelöeldu kehtib ka määruse (EMÜ) nr 1408/71 artiklite 77 ja 78 kohaldamisalasse kuuluva hüvitise kohta, kui see on küll põhimõtteliselt laste elukohariigis ette nähtud, kuid mille valimise võimalus puudub?
            
         
      (1)  Nõukogu 14. juuni 1971. aasta määrus (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes (EÜT L 149, lk 2; ELT eriväljaanne 05/01, lk 35).